OpenLLM-France/wikimedia huggingface dataset:
# Carrer de la Unió

El Carrer de la Unió és un carrer de la ciutat de Barcelona. Es projectà per unir el carrer del Marquès de Barberà amb la rambla dels Caputxins, cap als anys 1836-1840. Segons Roca i Comas (1922), el nom 'sembla respondre al desig d'unió i d'acabament de les freqüents i tràgiques discòrdies d'aquelles dates'. Però segons un document municipal es tracta del Conde de la Unión, Luís Fermín de Carvajal i Vargas, que havia estat governador i capità general del Principat, president de l'Audiència i general en cap de l'exèrcit del Rosselló, versió que es considera més correcta.

## Referències

* ↑ «Carrer de la Unió». Carta Arqueològica de Barcelona. Servei d'Arqueologia de Barcelona (CC-BY-SA via OTRS).
# Eixam meteòric

Un eixam meteòric o eixam de meteoroides és el conjunt de partícules procedents d'un cometa o asteroide que segueixen òrbites semblants al voltant del Sol. Quan la Terra troba aquests eixams de partícules es produeixen les pluges d'estels fugaços.
# Portal Terminològic Valencià

El Portal Terminològic Valencià (PorTerVal) és una eina lexicogràfica de l'Acadèmia Valenciana de la Llengua, consistent en un glossari de térmens específics i neologismes. El portal, accessible en la pàgina web de la institució normativa valenciana, permet buscar paraules en altres idiomes i oferix una traducció al castellà, anglés i francés de cada entrada, de manera similar a com ho fa el servici de consultes Cercaterm, del centre de terminologia Termcat. PorTerVal va ser creat en 2015; l'any següent, l'AVL va signar un conveni de quatre anys amb el Termcat per a compartir informació i adoptar, sempre que fora possible, denominacions terminològiques comunes.
El PorTerVal disposa de dos opcions de consulta: la consulta simple i la consulta avançada. En la darrera, l'usuari pot filtrar la consulta per paraules que apareguen en la definició, així com per àrea temàtica (amb un total de 119 àrees), categoria gramatical o llengua d'origen (amb un total de 19 idiomes).
Entre altres funcionalitats, destaca la possibilitat de vore si una accepció ha sigut modificada. Així, quan s'ha canviat una definició o se n'ha afegit una altra, en la pestanya de la paraula en qüestió apareix un botó de 'versió antiga' per a consultar l'anterior. D'altra banda, el PorTerVal també permet proposar noves entrades, a través del mateix formulari de propostes del Diccionari normatiu valencià (DNV), amb la qual cosa s'obri la possibilitat que els especialistes dels diferents àmbits professionals amplien el glossari. Finalment, existix l'opció de compartir una entrada del portal en les xarxes socials.
El PorTerVal té una naturalesa complementària al Diccionari normatiu valencià (DNV) de l'AVL i hi està interconnectat per mitjà d'hipervincles. La consulta d'un terme en el DNV que no es trobe en este diccionari, però sí en el PorTerVal, redirigirà al glossari i viceversa. A més, si una paraula apareix en tots dos, la pàgina mostrarà la definició en el portal en el qual s'haja buscat, i un botó per a passar a l'altre.
La versió vigent del PorTerVal en 2018 era la 2.2.4.

## Referències

* 1 2 3 «L'AVL presenta el Portal Terminològic Valencià que inclou termes específics». Diari La Veu, 28-05-2016. [Consulta: 17 desembre 2018].
* 1 2 ««L'AVL presenta la memòria de l'any 2016», nota de premsa». Acadèmia Valenciana de la Llengua. Arxivat de l'original el 2018-12-19. [Consulta: 19 desembre 2018].
* ↑ «Convenis i acords de col·laboració de l'Acadèmia Valenciana de la Llengua, pàg. 4.». Acadèmia Valenciana de la Llengua, 01-09-2017. Arxivat de l'original el 2018-03-03. [Consulta: 19 desembre 2018].
* ↑ «Formulari de propostes del DNV i del PorTerVal. Acadèmia Valenciana de la Llengua». Arxivat de l'original el 2018-12-19. [Consulta: 19 desembre 2018].
* ↑ «L'AVL lliura a Les Corts la memòria de 2015, l'any del Diccionari Normatiu Valencià». eldiariocv.es, 24-01-2017. [Consulta: 17 desembre 2018].

## Enllaços externs

* Pàgina web del Portal Terminològic Valencià
* Aplicació del PorTerVal per a dispositius amb sistema iOS
# Héctor Zelada

Héctor Zelada (30 d'abril de 1957) és un exfutbolista argentí.

## Selecció de l'Argentina

Va formar part de l'equip argentí a la Copa del Món de 1986 però no disputà cap partit.

## Referències

* ↑ Perfil a Medio Tiempo
* ↑ Realidad Americanista article
# L'assassinat del duc de Guisa (pel·lícula)

L'assassinat del duc de Guisa és una pel·lícula francesa realitzada el 1897 per Georges Hatot sota la direcció d'Alexandre Promio pels germans Lumière, en la sèrie de les Vistes històriques. Aquesta pel·lícula històrica posa en escena l'assassinat de Enric I de Guisa per ordre del rei Enric III durant els Estats Generals de 1588-1589 al Castell de Blois. Va ser exhibida a Lió el 31 d'octubre de 1897.
És una pel·lícula sense so, en blanc i negre, la seva bobina de 17 metres produeix una projecció d'un minut aproximadament.
Va ser filmat en l'escenografia decorada amb el mateix quadre usat en La Mort de Robespierre, una altra de les Vistes històriques. A més d'aquesta pintura representativa d'una arquitectura gòtica, la decoració comprèn un llit, el duc de Guisa va ser assassinat en el dormitori real del castell de Blois.
En 1974, la Antologia del cinema de L'Avant-scène classifica la pel·lícula entre les «vistes mediocrement "teatrals" que agafen prestats els seus pitjors efectes de la iconografia oficial». Efectivament, es considera generalment que la pel·lícula és una versió animada de L'assassinat del duc de Guisa, la representació pictòrica de l'esdeveniment que havia estat feta en 1834 per Paul Delaroche, encara que aquest acostament sigui posat de vegades en dubte.

## Referències

* ↑ Jeancolas, Jean-Pierre; Meusy; Pinel; Jean-Charles Tacchella (prefacio), Laurent Heynemann (epílogo) e investigación documental Laurent Véray. L'auteur du film : Description d'un combat. , París: , SACD, Arles, Actes Sud, et Lyon, Institut Lumière, 1996 página=15. ISBN 2-7427-0866-9.
* ↑ «L’œuvre cinématographique des frères Lumière». [Consulta: 21 setembre 2018].
* ↑ Dagrada, Elena. «Reconstitutions historiques et histoire(s) : Du discours aux images Lumière». A: L'aventure du cinématographe (actes du Congrès mondial Lumière organisé à l'Institut de la communication de Lyon du 7 au 10 juin 1995. Lyon: Université Lumière Lyon-II] y otros, 1999, p. 246 y 255. ISBN 2-84301-019-5.
* ↑ Le Moyen Âge vu par le cinéma européen (publicado en ocasión de los encuentros Cinéma et Moyen Âge en colaboración con la Cinémathèque de Toulouse, Conques, Centre européen d'art et de civilisation médiévale, colección « Les cahiers de Conques » n°3, 2001, p. 47.
* ↑ Brotons Capó, M. Magdalena. El cine en Francia, 1895-1914: Reflejo de la cultura visual de una época. Genueve, 2015. ISBN 978-84-942533-2-4.
* ↑ Seguin, Jean-Claude. Alexandre Promio, ou Les énigmes de la lumière. L'Harmattan, 1999 (« Champs visuels »). ISBN 978-2-7384-7470-4.
* ↑ Dagrada, p.253.
* ↑ «SCÈNES DE CRIME À LA BELLE ÉPOQUE : DISPOSITIFS ET EFFETS SPECTACULAIRES DU CINÉMA DES PREMIERS TEMPS», 01-07-2012. [Consulta: 21 setembre 2018].
* ↑ Cosandey, Roland. Le plan de l'escalier, L'Assassinat du duc de Guise (Film d'art, 1908) : Espace, temps, corps Iichiko : A journal for transdisciplinary studies of pratiques, otoño 1999, p. 50.
# Txulki

Txulki (en rus: Чулки) és un poble de l'óblast de Kírov, a Rússia, segons el cens del 2010 tenia 55. Pertany al districte d'Arbaj.

## Referències

* ↑ Plantilla:Книга
* ↑ Arxivat 2016-03-05 a Wayback Machine. Машкина И. Радуга над храмом газета «Вятский край», № 190 (4799) от 30.10.2010
* ↑ Репортаж об Освящении Храма в пгт Арбаж на телеканале Союз 14.09.2010 Arxivat 2012-03-29 a Wayback Machine.
# Dotseng

Dotseng (en rus: Доценг) és un poble (un possiólok) de Calmúquia, a Rússia, segons el cens del 2010 tenia 29 habitants. Pertany al districte municipal de Priiútnoie.

## Referències

* ↑ «Климат: Амтя Уста». Arxivat de l'original el 2015-02-27.
* ↑ «усн». Arxivat de l'original el 2014-10-17.
* ↑ «L-38 карты Генштаба СССР. Элиста, Черкесск, Пятигорск, Волгодонск». Arxivat de l'original el 2014-10-17.
# Test Minimental

El test Minimental o escala Minimental (de l'anglès Mini-Mental State Examination, abreviat com MMSE) o test de Folstein és un qüestionari amb 30 punts que s'utilitza àmpliament en la pràctica clínica i d'investigació per al mesurament del deteriorament cognitiu. S'utilitza comunament en medicina per a la detecció de la demència. També s'utilitza per estimar la severitat i la progressió del deteriorament cognitiu i per seguir el curs dels canvis cognitius en un individu amb el temps; per la qual cosa és una manera eficaç de document de resposta d'un individu al tractament. El propòsit del MMSE no és, per si sol, proporcionar un diagnòstic per a qualsevol entitat nosològica en particular.

## Notes

* 1 2 Segons TermCat
* ↑ Pangman, VC; Sloan, J; Guse, L. «An Examination of Psychometric Properties of the Mini-Mental Status Examination and the Standardized Mini-Mental Status Examination: Implications for Clinical Practice». Applied Nursing Research, 13, 2000, pàg. 209–213. DOI: 10.1053/apnr.2000.9231. PMID: 11078787.
* ↑ Tombaugh, TN; McIntyre, NJ «The mini-mental Status Examination: A comprehensive Review». JAGS, 40, 1992, pàg. 922–935. DOI: 10.1111/j.1532-5415.1992.tb01992.x.
# Cankili I

Cankili I (Tàmil: சங்கிலியன், nort 1565), també conegut com a Segarasasekaram, fou rei de la dinastia Aryacakravarti del regne de Jaffna al nord del que avui és Sri Lanka. Fou molt actiu en la resistència als colonialistes portuguesos.
Va heretar el seu tron via intrigues de palau en les que l'hereu aparent va morir sota circumstàncies misterioses. Va succeir al seu pare Singai Pararasasegaram. Al final va ser tret del poder per una revolta local que va dirigir al seu fill Puviraja Pandaram agafant llavors aquest el poder.

## Biografia

El seu pare, Singai Pararasasegaram, va tenir dues mullers principals i un nombre de concubines. La seva primera muller, Rajalaksmi, va tenir dos fills, Singhabahu i Pandaram. La segona esposa de Singai Pararasasegaram fou Valliammal, amb la que va tenir a Paranirupasingham. La mare de Cankili va tenir a aquest i a una filla va anomenada Paravai. A base d'intrigues de palau, Cankili va poder ascendir al tron.

## Govern

Cankili es va resistir a contactar amb els portuguesos i fins i tot va massacrar 600 - 700 paraves catòlics a l'illa de Mannar que havien estat portats des de l'Índia a Mannar pels portuguesos per explotar les lucratives pesqueries de perles de la zona.
Va ser enderocat per una revolta local que va dirigir el seu fill Puviraja Pandaram, que va agafar el poder el 1561. Cankili va exercir el poder reial del 1519 fins a la seva mort dins 1565 quan Puviraja Pandaram es va proclamar rei, si bé els darrers quatre anys de manera nominal.

## Notes

* ↑ Kunarasa, K., The Jaffna Dynasty, P4
* ↑ Kunarasa, K., The Jaffna Dynasty, p.82-84
* ↑ Gnanaprakasar, S., A critical history of Jaffna, p.113-117

## Referències

* Kunarasa, K. The Jaffna Dynasty. Johor Bahru: Dynasty of Jaffna King’s Historical Society, 2003, p. 122. ISBN 955-8455-00-8.
* Gnanaprakasar, Swamy. A Critical History of Jaffna (review of Yalpana Vaipava Malai). Nova Delhi: Asian Educational Services, 2003, p. 122. ISBN 81-206-1686-3.
# El Rieral

El Rieral és un conjunt d'edificis industrials del municipi de Castellar del Vallès (Vallès Occidental). El conjunt forma part de l'Inventari del Patrimoni Arquitectònic de Catalunya.

## Descripció

És un conjunt d'edificacions industrials situat als marges del riu Ripoll. Les naus segueixen l'estructura habitual de la zona. Es tracta majoritàriament d'edificis de planta rectangular amb teulada de doble vessant. L'alçada acostuma a ser de tres plantes disposant-se en la façana un seguit de finestretes. El conjunt de naus del Rieral està disposat al voltant de dos patis als quals s'accedeix per unes portes de ferro forjat. El conjunt ofereix un aspecte desordenat produït per l'ampliació de la indústria al llarg dels anys.

## Història

Del molí del Rieral es desconeix el seu origen, però es conserven dades referents als diferents propietaris i llogaters. L'any 1872, Agustí Galí, de Terrassa, tenia al Rieral un molí fariner i bataner, a la vegada estava establert al molí de Fontscalents. A finals del segle xix el molí era propietat del senyor Joaquin Mª de Paz, antic senador del regne, que tenia llogat el molí a la firma Vídua de Tey i Turuguet. Al llarg d'aquest segle, la fàbrica ha canviat moltes vegades de llogater, mantenint-se gairebé sempre les instal·lacions de batans i desgreixadors de teixits de llana.

## Referències

* 1 2 3 «El Rieral». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 desembre 2015].
# Pous de la Coma

Els Pous de la Coma és una surgència construïda artificialment del terme municipal de Monistrol de Calders, al Moianès.
Estan situats a 501 metres d'altitud, a l'esquerra de la Golarda, a llevant de la masia de la Coma. Són a prop del camí que ressegueix la Baga de la Coma, sota i al nord de la collada de Colljovà.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.

## Enllaços externs

* Els Pous de la Coma en el seu entorn a l'Institut Cartogràfic de Catalunya
# L'assassí és aquí

L'assassí és aquí (originalment en anglès: Killer Assistant) és un telefilm estatunidenc del 2016 dirigit per Danny J. Boyle. La versió doblada al català es va emetre el 30 de juliol de 2022 a TV3.

## Sinopsi

La vida i la carrera de Suzanne Austin, la cap d'edició d'una revista, travessen un moment delicat. Per culpa de les infidelitats del seu marit, el seu matrimoni està a punt d'ensorrar-se, i la relació amb la seva filla adolescent cada cop és pitjor. La situació sembla que millora amb l'arribada del seu nou ajudant, un jove amatent i encantador, però les aparences enganyen.

## Repartiment

* Arianne Zucker: Suzanne Austin
* Brando Eaton: David
* Natalie Lander: Calista Austin
* George Stults: Robert Austin
* Joanne Baron: Janet McAlper
* Todd Cahoon: detectiu Westwood
* Ryan Cargill: Robert de jove
* Corey Craig: barista
* Josh Drennen: Bob
* Theodora Greece: Lara Berkis
* Sierra Love: Nora Patters

## Referències

* ↑ «Killer Assistant (2016) (aka: The Assistant) Arianne Zucker, Brando Eaton, Todd Cahoon, Natalie Lander, George Stults Movie Review». [Consulta: 31 juliol 2022].
* ↑ Serrano, Patrick. «Killer Assistant (2016 Lifetime)» (en anglès), 01-09-2016. [Consulta: 31 juliol 2022].
* ↑ «L'assassí és aquí». ésAdir. [Consulta: 16 setembre 2022].
* ↑ «L'assassí és aquí». Ésadir.cat. [Consulta: 6 setembre 2022].
# Txulapain

Txulapain (cooficialment en castellà Juslapeña) és un municipi de Navarra, a la comarca de Cuenca de Pamplona, dins la merindad de Pamplona. Limita al nord amb Imotz i Atetz, a l'est amb Odieta i Ezkabarte, al sud amb Antsoain i amb Itza a l'oest.

## Composició

Està format per 11 concejos: Arístregui, Beorburu, Garciriáin, Larráyoz, Marcaláin, Navaz, Nuin, Ollacarizqueta, Osácar, Osinaga i Unzu i dos indrets habitants: Belzunce i Usi.
| Entitat de Població | Pob. (2006) |
| Arístregui | 24 |
| Beorburu | 29 |
| Garciriáin | 37 |
| Larráyoz | 17 |
| Marcaláin | 57 |
| Navaz | 49 |
| Nuin | 37 |
| Ollacarizqueta | 104 |
| Osácar | 19 |
| Osinaga | 31 |
| Unzu. | 37 |

## Topònim

A pesar de trobar-se en la zona tradicionalment bascòfona de Navarra (s'ha parlat de forma habitual fins al segle XX i actualment pertany a la Zona Mixta), Juslapeña és un topònim de clar origen romanç. Significa jus la peña, que en romanç navarroaragonès vol dir sota la penya. Apareix esmentat com Val de San Estevan en el Llibre de Rediezmo de 1268 i posteriorment com San Esteuan de Ius la Peynna en els Llibres de Focs de 1366 (amb grafia navarresa ynn és ñ) i 1427. Posteriorment apareix San Esteban de Juslapeña, ja en 1534. Finalment la vall quedaria anomenada com Juslapeña.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 464 | 464 | 473 | 469 | 483 | 491 | 492 | 491 | 502 | 524 | 542 |
| Fonts: Juslapeña i Institut d'Estadística de Navarra |||||||||||

## Referències

* ↑ Redacció «El Gobierno de Navarra aprueba el cambio de denominación de dos entidades locales» (en castellà). Diario de Navarra, 12-01-2022 [Consulta: 12 gener 2022].
# El Rieral (Riells del Fai)

El Rieral és un paratge del terme municipal de Bigues i Riells, al Vallès Oriental, dins del territori del poble de Riells del Fai.
Està situat a l'entorn de la masia d'el Margarit, a l'esquerra del Tenes i a la dreta del Torrent del Quirze, al nord de la fita quilomètrica número 23 de la carretera BP-1432 (La Garriga - Sant Llorenç Savall). A més de la masia de Can Margarit, conté els Camps de Can Margarit i la gran pedrera d'extracció de graves que suposa un fort impacte paisatgístic negatiu en el seu entorn.
# Poussy-la-Campagne

Poussy-la-Campagne és un municipi francès situat al departament de Calvados i a la regió de Normandia. L'any 2007 tenia 97 habitants.

## Demografia
### Població

El 2007 la població de fet de Poussy-la-Campagne era de 97 persones. Hi havia 29 famílies de les quals 4 eren unipersonals (4 dones vivint soles i 4 dones vivint soles), 4 parelles sense fills i 21 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 36 habitatges, 33 eren l'habitatge principal de la família, 1 era una segona residència i 2 estaven desocupats. Tots els 36 habitatges eren cases. Dels 33 habitatges principals, 29 estaven ocupats pels seus propietaris i 4 estaven llogats i ocupats pels llogaters; 1 tenia tres cambres, 7 en tenien quatre i 25 en tenien cinc o més. 31 habitatges disposaven pel capbaix d'una plaça de pàrquing. A 9 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Poussy-la-Campagne el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 4 | 65 a 69 | 4 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 4 |
| 12 | 45 a 49 | 8 |
| 4 | 40 a 44 | 4 |
| 4 | 35 a 39 | 8 |
| 0 | 30 a 34 | 0 |
| 4 | 25 a 29 | 4 |
| 0 | 20 a 24 | 4 |
| 4 | 15 a 19 | 4 |
| 0 | 10 a 14 | 0 |
| 4 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 59 persones, 47 eren actives i 12 eren inactives. De les 47 persones actives 43 estaven ocupades (25 homes i 18 dones) i 4 estaven aturades (3 homes i 1 dona). De les 12 persones inactives 6 estaven jubilades, 4 estaven estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de transport.
L'any 2000 a Poussy-la-Campagne hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Poussy-la-Campagne a l'INSEE.
* Évolution et structure de la population Fitxa amb el detall de dades de Poussy-la-Campagne a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Kírovski

«Kírovski» té aquests significats:
* Kírovski (Altai), localitat del krai de l'Altai, a Rússia
* Kírovski (Stàvropol), localitat del krai de Stàvropol, a Rússia
# Tour de Flandes 1931

El Tour de Flandes 1931 és la 15a edició del Tour de Flandes. La cursa es disputà el 22 de març de 1931, amb inici a Gant i final a Wetteren després d'un recorregut de 227 quilòmetres.
El vencedor final fou el belga Romain Gijssels, que s'imposà a l'esprint als seus cinc companys d'escapada en l'arribada a Wetteren. El neerlandès Cesar Bogaert fou segon, mentre el belga Jean Aerts acabà tercer.

## Classificació final

| | Ciclista | Equip | Temps |
| 1 | Romain Gijssels (BEL) | Dilecta-Wolber | 6h 52' 00" |
| 2 | Cesar Bogaert (NED) | La Nordiste-Wolber | m. t. |
| 3 | Jean Aerts (BEL) | Genial Lucifer | m. t. |
| 4 | Hector Martin (BEL) | Alcyon-Dunlop | m. t. |
| 5 | Gustaaf van Slembroeck (BEL) | La Nordiste-Wolber | m. t. |
| 6 | Julien Vervaecke (BEL) | La Nordiste-Wolber | m. t. |
| 7 | Emile Joly (BEL) | Alcyon-Dunlop | + 3' 00" |
| 8 | Alfons Schepers (BEL) | Alcyon-Dunlop | + 3' 00" |
| 9 | Armand van Bruaene (BEL) | Oscar Egg-Dunlop | + 3' 00" |
| 10 | Francois Moreels (FRA) | | + 3' 00" |

## Referències

* Resultats a sitiodeciclismo.net
* Resultats a cyclebase.nl

## Enllaços externs

* Web oficial
# Drachma

Drachma és un gènere d'arnes de la família Crambidae. Conté només una espècie, Drachma proctocomys, que es troba a Camerun.

## Referències

* ↑ «GlobIZ search». [Consulta: 23 desembre 2018].
* ↑ Beccaloni, G.; Scoble, M.; Kitching, I.; Simonsen, T.; Robinson, G.; Pitkin, B.; Hine, A.; Lyal, C., eds. (2003). "Drachma proctocomys". The Global Lepidoptera Names Index. Natural History Museum
# Tokke

Tokke és un municipi situat al comtat de Telemark, Noruega. Té 2.246 habitants (2016) i la seva superfície és de 984,48 km². El centre administratiu del municipi és el poble de Dalen.
Hi podem trobar l'església de fusta d'Eidsborg.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 8 setembre 2016].

## Enllaços externs

* Tokke - Lloc web oficial
# Canisteo

Canisteo és una població dels Estats Units a l'estat de Nova York. Segons el cens del 2000 tenia 2.336 habitants.

## Demografia

Segons el cens del 2000, Canisteo tenia 2.336 habitants, 948 habitatges, i 626 famílies. La densitat de població era de 929,8 habitants/km².
Per edats la població es repartia de la següent manera: un 26,6% tenia menys de 18 anys, un 7,1% entre 18 i 24, un 24,8% entre 25 i 44, un 25,5% de 45 a 60 i un 15,9% 65 anys o més.
L'edat mediana era de 39 anys. Per cada 100 dones de 18 o més anys hi havia 85,9 homes.
La renda mediana per habitatge era de 32.269 $ i la renda mediana per família de 42.560 $. Els homes tenien una renda mediana de 31.129 $ mentre que les dones 22.857 $. La renda per capita de la població era de 14.818 $. Entorn del 7,8% de les famílies i el 10,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Canisteo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Canisteo». American Fact Finder. Oficina del Cens dels Estats Units, 12-01-2010.